Hivatalos Lap L 179 , 13/07/1994 o. 0033 - 0039

finn különkiadás fejezet 3 kötet 59 o. 0046

svéd különkiadás fejezet 3 kötet 59 o. 0046



A Bizottság határozata (1994. május 30.) a 93/25/EGK tanácsi irányelvnek a juh- és kecskeállományra és a juh- és kecsketenyésztésre vonatkozó statisztikai felmérések tekintetében történő alkalmazására vonatkozó részletes szabályok megállapításáról (94/434/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó Szerződésre, tekintettel a juh- és kecskeállományra vonatkozó statisztikai felmérésekről szóló, 1993. június 1-jei 93/25/EGK tanácsi irányelvre [1] és különösen annak 1. cikke (4) bekezdésére, 2. cikke (2) bekezdésére, 3. cikke (2) és (3) bekezdésére, 7. cikke (1) bekezdésére, 10. cikke (1) és (2) bekezdésére, valamint 13. cikke (3) bekezdésére, mivel a 93/25/EGK irányelvben előírt felmérések végrehajtásához pontos meghatározásokra van szükség; mivel ez először is a felmérések körébe eső mezőgazdasági üzemek meghatározását igényli; mivel pontosan meg kell határozni azokat az egyedi kategóriákat is, amelyekre a felmérések eredményeit fel kell bontani, és meg kell határozni az állományok méretosztályait és a régiókat, amelyek szerint a tagállamok rendszeres időközönként összeállítják a felmérések eredményeit; mivel a vágási statisztikák összeállításához szükséges a hasított súly egységes meghatározása; mivel a 93/25/EGK irányelvnek megfelelően a tagállamok, saját kérésükre, felhatalmazást kaphatnak arra, hogy statisztikai felmérések helyett adminisztratív forrásokat vegyenek igénybe, valamint az állományokra előírt méretosztályok szerinti bontást alkalmazzák a páros számú évek végleges eredményeinél; mivel a tagállamok kérelmezték az előzőekben említett felhatalmazásokat; mivel a 82/958/EGK bizottsági határozat [2] helyett új határozatot kell hozni; mivel a 93/25/EGK határozatot 1994. január 1-jétől kell alkalmazni, helyénvaló, hogy e határozat rendelkezéseit ugyanezen időponttól kezdve alkalmazzák; mivel e határozat összhangban áll az Agrárstatisztikai Állandó Bizottság véleményével, ELFOGADTA EZT A HATÁROZATOT: 1. cikk (1) A 93/25/EGK irányelv 2. cikkének (2) bekezdése alkalmazásában a "mezőgazdasági üzem" olyan műszakilag-gazdaságilag önálló egység, amely egységes irányítás alatt áll, és mezőgazdasági termékeket állít elő. (2) A 93/25/EGK irányelv 1. cikkének (1) bekezdésében említett felmérés kiterjed: a) azon mezőgazdasági üzemekre, ahol a mezőgazdasági hasznosítású terület 1 hektár vagy annál nagyobb; b) azon mezőgazdasági üzemekre, ahol a mezőgazdasági hasznosítású terület 1 hektárnál kisebb, ha bizonyos hányadot eladásra termelnek, illetve ha termelési egységük teljesítménye bizonyos természetes küszöbértékeket meghalad. (3) Azok a tagállamok, amelyek eltérő felmérési küszöböt akarnak alkalmazni, kötelesek ezt a küszöbértéket úgy meghatározni, hogy ezzel csak azokat a legkisebb mezőgazdasági üzemeket zárják ki, amelyek az adott tagállam – a 85/377/EGK határozat [3] szerint meghatározott – teljes standard fedezeti hozzájárulásának legfeljebb 1 %-át adják. 2. cikk A 93/25/EGK irányelv 3. cikke (1) és 13. cikke (2) bekezdéseiben említett juh- és kecske-kategóriák meghatározását az I. melléklet tartalmazza. 3. cikk A 93/25/EGK irányelv 7. cikke (1) bekezdésében említett területi felosztást a II. melléklet tartalmazza. 4. cikk A 93/25/EGK irányelv 10. cikkében előírt bontást a III. melléklet tartalmazza. 5. cikk A 93/25/EGK irányelv 13. cikke (1) bekezdésében említett hasított súly meghatározását a IV. melléklet tartalmazza. 6. cikk (1) A 93/25/EGK irányelv 1. cikke (3) bekezdése alapján az V. melléklet a) pontjában felsorolt tagállamok felhatalmazást kapnak arra, hogy a statisztikai felmérések helyett adminisztratív forrásokat használjanak. (2) A 93/25/EGK irányelv 10. cikke (2) bekezdése alapján az V. melléklet b) pontjában felsorolt tagállamok felhatalmazást kapnak arra, hogy az állomány méretosztályok szerinti bontását a páros évek végleges eredményeire alkalmazzák. 7. cikk A 82/958/EGK határozat hatályát veszti. 8. cikk Ezt a határozatot 1994. január 1-jétől kell alkalmazni. 9. cikk Ennek a határozatnak a tagállamok a címzettjei. Kelt Brüsszelben, 1994. május 30-án. a Bizottság részéről Henning Christophersen alelnök [1] HL L 149., 1993.6.21., 10. o. [2] HL L 386., 1982.12.31., 43. o. [3] 3 HL L 220., 1985.8.17., 1. o. -------------------------------------------------- I. MELLÉKLET A kategóriák meghatározása Anyajuh és pároztatott jerke A juhfélék már legalább egyszer ellett nőstényei, valamint azok a jerkék, amelyeket első alkalommal pároztattak. Tejhasznú anyajuh Olyan anyajuhok, amelyeket kizárólag, vagy főleg emberi fogyasztásra és/vagy tejtermékekké történő feldolgozásra szánt tej termelésére tartanak. Ide tartoznak a selejtezett tejhasznú juhok is (függetlenül attól, hogy legutolsó laktációs időszakuk és a levágás közti időszakban hizlalják-e őket vagy sem). Egyéb anyajuh A tejhasznú juhokon kívüli egyéb juhok. Bárány 12 hónapnál fiatalabb hím vagy nőstény juhok. -------------------------------------------------- II. MELLÉKLET Területi felosztás Belgium: | ProvincesProvincies | Dánia: | – | Németország: | Bundesländer | Görögország: | A Regionális Fejlesztési Szolgálat szerinti régiók | Spanyolország: | Pais VascoNavarraLa RiojaAragónCataluñaBalearesCastilla y LéonMadridCastilla-La ManchaComunidad ValencianaRegión de MurciaExtremaduraAndaluciaotras Comunidades Autónomas | Franciaország: | juhoknál a következő régiók:Midi-PyrénéesPoitou-CharentesLimousinAquitaineProvence-Alpes-Côte d'AzurAuvergneEgyéb régiókkecskéknél a következő régiók:Rhône-AlpesPoitou-CharentesCentre-Pays-de-la-LoireBourgogneMidi-Pyrénéesegyéb régiók | Írország: | – | Olaszország: | juhoknál: Regionikecskéknél: Regioni:PiemonteLombardiaToscanaLazioCampaniaPugliaBasilicataCalabriaSiciliaSardegnaegyéb régiók | Luxemburg: | – | Hollandia: | Provincies | Portugália: | Regiões | Egyesült Királyság: | Standard Regions | -------------------------------------------------- III. MELLÉKLET I. TÁBLÁZAT A JUHÁLLOMÁNY MÉRETOSZTÁLYAI +++++ TIFF +++++ 2. TÁBLÁZAT A kecskeállomány méretosztályai +++++ TIFF +++++ -------------------------------------------------- IV. MELLÉKLET A hasított súly meghatározása A hasított súly a levágott állat kihűlt testének súlya, véreztetés, zsigerelés és nyúzás után, a fej (az atlanto-occipitalis ízületben elválasztva), a lábak (a carpo-metacarpalis, illetve a tarso-metatarsalis ízületben elválasztva), a farok (a hatodik és hetedik farokcsigolya között elválasztva) és a nemi szervek (beleértve a tőgyet) nélkül. A vese és a vesefaggyú a hasított test része. -------------------------------------------------- V. MELLÉKLET a) Azok a tagállamok, amelyek felhatalmazást kaptak arra, hogy a statisztikai felmérések helyett adminisztratív forrásokat használjanak. b) Azok a tagállamok, amelyek felhatalmazást kaptak arra, hogy az állomány méretosztályok szerinti bontását a páros évek végleges eredményeire alkalmazzák. Németország --------------------------------------------------